AZ ELŐZŐ RÉSZEKBEN…
Bátorságod jutalmaként adok neked ezer katonát.
Dávid!
Nekünk is jár.
Ez mindig is így volt.
És ha így van, akkor mire vágynál?
Felajánlom neked gyönyörű leányomat feleségül.
Merábot.
Meggyaláztad a lányomat!
-Meggyaláztad a lányát? -Nos… valószínűleg.
Száműzöm a fiamat.
Csak akkor térhet vissza, ha megfizetett bűnéért.
Fekete mágiát használnék.
Nem fog törvényt szegni.
Akkor neked kell.
Csak mi ketten maradtunk életben a családból.
Koronázz meg engem!
-Ne szóljunk róla senkinek! -Muszáj volt megtennünk.
-Próféta! -Küldjetek el Isaiás családjáért!
Amit én tudok, többet ér minden aranynál.
Hé!
Egy kérdést teszek fel…
Meg tud változni az ember? Túl tud lépni a saját árnyékán?
Az élet megtanított arra, hogy a tűz megtisztít,
és a szenvedés megváltoztat.
Elmesélem a történetemet.
Te Isiás vagy.
Izrael hercege.
Endorba száműzött a családod.
Így volt?
Igen.
Jól van.
Jössz?
Ha váltságdíjat vársz értem, csalódni fogsz.
Apám szemében semmit sem érek.
Talán én többet látok nála.
Jöjj, barátom!
Nem kell a viszály.
Nem vagyok a barátod. És nem tisztelem az isteneidet.
Idővel majd másképp látod.
Ha engedelmeskedsz, nem verlek meg.
Ez nem csapda.
Vegyél csak belőle!
Mondd csak, herceg!
Láttál már elefántot?
Mit akarsz tőlem?
Hatalmas, erős teremtmények.
De könnyű őket irányítani.
Amikor fiatalok,
csak oda kell kötni őket egy cövekhez.
Akárhogy küzdenek, nem tudnak kiszabadulni.
Ellenállnak, küzdenek.
De idővel feladják.
Mire felnőnek, egyetlen zsinór is elég,
hogy kikösd őket.
Mert elhitték önmagukról azt, amit beléjük neveltek.
Az erő először az elmében születik, nem a testben.
Mit akarsz tőlem?
Egészen addig szenvedni fogsz, amíg rá nem jössz, ki vagy.
Elég!
Bármit megteszek.
Kérlek!
Oldozzátok el!
Már nem jelent veszélyt.
Ülj le!
Igyál!
Miért kegyelmeztél meg?
Isiás! Ahogy az elefánt,
már te sem küzdesz a kötél ellen, amely fogva tart.
Behódoltál,
és hagytad, hogy jelentéktelen emberek döntsenek a sorsodról.
De most már…
ideje, hogy a saját kezedbe vedd a sorsodat!
Hogy saját magad dönts.
Hűséges vagyok az apámhoz, Saulhoz, Kish fiához.
Nem szolgálok mást.
Nem törtem meg.
Megöltem a fogvatartóimat, kiszabadítottam a foglyokat,
és együtt megszöktünk.
Nem mindennapi történet.
Kiálltam a próbát, atyám.
Nem tűnök másnak?
Egy ember értékét a tettei határozzák meg, nem a szavai.
Akkor engedd meg, hogy őszinteséggel kiérdemeljem a bizalmadat.
Győzelmes visszatérésed előtt anyám megkoronázott engem.
Azt hittük, legyőztek és megöltek,
ezért vezetni kellett megmaradt népünket,
így megtettem én.
-Éltél a lehetőséggel. -Megvédtem a királynét és az örökséged.
De mégsem szóltatok róla egészen mostanáig.
Azt hitted, nem hallottam, mit suttogtak az emberek rólad?
Nincs titok, amit az idő ne hozna napvilágra, Isiás.
Anyám idővel elmondta volna.
De én most mondom el.
Sok vétkem van, több, mint amit bevallani kívánnék.
De ígérem, hogy mindet jóvá teszem.
Hogyan?
A nőt, akit meggyaláztam, és aki miatt száműztek…
feleségül veszem…
Mózes törvényének megfelelően.
Hogy megszabadítsam házunkat és országunkat a szégyentől
a te dicsőségedre,
királyom.
DÁVID HÁZA
GIBEA ERŐD IZRAEL ÚJ FŐVÁROSA
Dávid!
Sajnálom.
Nem tudtam, hogy erre készül.
Apám…
Tudom.
Nem tudom, mi tegyek.
Tudom. De nem adhatjuk fel.
Mit olvasol?
József történetét.
Ez a kedvencem.
Felolvasod nekem?
Igen.
„József így szólt hozzájuk:
'Ne féljetek!
Vajon Isten helyettese vagyok én?
Ti rosszat forraltatok ellenem,
de Isten jóra fordította azt,
hogy megvalósítsa, ami ma van.'”
Gyönyörű.
Ezek a szavak reményt adnak.
Remény…
most áldott ajándék lenne.
-Beszéltél már Merábbal? -Még nem.
Apámmal kellene beszélnem,
de úgyis tudom, mit mondana.
Hadd beszéljek én vele!
Nem ismered úgy, mint én. Makacs tud lenni.
Nem hallgat senkire.
Miért ilyen nehéz ez?
Nem. Kitalálunk valamit.
Mintha az egész világ összefogott volna ellenünk.
Az árral szemben úszunk, amikor előre mennénk.
Várj!
Akkor küzdünk tovább!
Vagy még inkább, új irányt adunk mindennek.
Mikál, az Úr segített, hogy legyőzzem az óriást.
Segíteni fog, hogy beszélhessek apáddal.
Apámat nem könnyű meggyőzni.
Van valami hír?
Sámuel elmenekült.
Biztosan segített neki valaki.
Sámuelt fogva tartottuk?
Hogy emlékezzen, honnan jött. Igen.
Felderítőket küldtem utána.
Ha túl feltűnően lépünk, baj lesz.
Az emberek tisztelik.
Ahogy én is.
Az álnok kígyó most meghúzza magát, és kivár.
A tabernákulumba eljön.
Ott megcsókolja a gyűrűmet.
És ha nem?
Nem.
Nem bánthatod Sámuelt, atyám.
Fellázadnának az emberek.
Királyom!
Most nem alkalmas.
Mi bánt? Gyere ide!
Tévedés történt.
Nem vehetem el Merábot, én Mikált szeretem.
Azt akarja, hogy együtt legyünk.
Az ő akarata is számít.
-Én azt választom… -Választasz?
Most menj!
Nem, Ábner.
Mondok én valamit a választásról.
A férfiak háborúzni mennek és meghalnak, ha azt parancsolom.
Ételt adok az embereimnek, vagy éhen halnak.
Szabadon élnek vagy rabságban. Attól függően, hogyan döntök.
Tetteim bölcsességét senki sem vonja kétségbe.
Ki jogosított fel erre?
Csak arra kérlek, gondold át!
Gondoljam át?
Jól van, elég volt!
A királyi hála ritka ajándék, kevesen részesülnek benne.
Ne élj vele vissza!
Menj!
Ez hihetetlen! Miért tett ilyet?
Tudod, milyen. Biztosan megvolt rá az oka.
Milyen oka lett volna rá? Dávid szeret engem, én pedig őt.
Atyánk tudja ezt.
Nincs ok arra, hogy Dávid téged válasszon.
Menjünk!
Beszéljünk vele együtt!
Meggyőzhetnénk, hogy térjen észhez…
Hagyd már abba!
-Atyánk már döntött. -Nem.
Én vagyok az idősebb, úgyhogy érthető.
Meráb!
Talán apánk úgy látja, túl lágyszívű lennél
Dávid mellett.
-Lágyszívű? -Nem. Nyugodj meg!
Nem akartalak megbántani.
Biztos te sem.
Nem.
Nem vehetem el Merábot. Nem is fogom.
Dávid!
Nem hagyhatod, hogy kizökkentsen.
Látod? Kizökkentett.
Te vagy az új parancsnok.
Dávid vagyok.
Tudom, ki vagy. Megtiszteltetés, hogy szolgálhatlak.
Úriás vagyok.
Úriás.
Én pedig Oáz vagyok.
Oáz. Nagyon örülök.
Köszönöm a segítséget.
Nincs más dolgotok?
Hercegem!
-Egyre jobb vagy. -Valóban?
Nem.
Sokszor lefegyvereztek, miközben tanultam a kardforgatást.
De akkor még gyerek voltál, és nem parancsnok.
Mindenki képes fejlődni.
Vedd fel a kardod!
Ne csapkodj!
Használd a lábad!
Egyensúlyozz!
Látod?
A katona nem csak az erejére támaszkodik.
Az ügyessége is vezeti.
Próbáld meg!
Tartsd lent a súlypontod, lépkedj könnyedén!
Magabiztosan!
Hinned kell, hogy méltó vagy rá.
Apám régen azt tanította,
hogy egy vezetőnek el kell hinnie, hogy erre született.
Nem számít, honnan jött,
király válhat belőle.
-Nem mondtam, hogy megállhatsz. Tovább! -Jól van.
Ne tartsd vissza!
Használd a csípőd! Erősen!
Rajta!
Újra!
Egyensúly!
Készen állsz?
Egyre jobb.
Az ellenséged felé mutass! Jó lesz!
Előre, ne válts lábat! Csapj le!
Ügyes!
A fiú született tehetség.
Hős lesz belőle.
De ha túl fényesen ragyog,
a király is megvakulhat tőle.
Tudom, mit csinálok.
Mégis zűrzavart hoztál az otthonunkba, a lányaink közé.
Miért hozol döntéseket nélkülem, mielőtt tanácsot kérnél?
Igazad van.
Szeretet nincs bizalom és őszinteség nélkül.
Férj és feleség között nem lehetnek titkok.
Egyetértesz?
Ki mondta el?
Mit számít?
Vártam a megfelelő pillanatra, hogy magam mondhassam el.
És mégsem tetted.
Megértem. Azt tetted, amit helyesnek éreztél.
De ismerd el! Túl hamar lemondtál rólam.
Adja az ég, hogy többé ne kelljen!
Kedvesem!
Többé ne hazudj nekem!
Fogytán van minden…
Majd máskor folytatjuk.
-Adjatok nekünk pár napot! -Rendben.
Hívattál minket?
Sok dolgot kell megbeszélnünk.
Isiás visszatérését is.
Hogy rendezzük a vitát Jáírral?
Isiás feleségül veszi Dinát, Jáír lányát, Dán törzséből.
Az én döntésem volt.
Tiszteletben tartjuk Mózes törvényét.
A királyság ettől erősebbé válik.
Te és az embereid elkíséritek Isiást tárgyalni.
Légy bölcs és tisztelettudó!
Mutasd meg Jáírnak, hogy komolyan vesszük!
Dávid legyen a vezető!
Igen. Tanítsd!
Egy vezető nem csak harcos.
Tudnia kell békét teremteni.
Köszönöm.
Hallottátok a parancsot.
Tényleg el fogod venni?
Azt mondtad, hogy púpos.
Igazából nem is emlékszem rá.
Megvan mindened?
Légy óvatos!
Tartsd rajta a szemed!
Sok szerencsét az utadon!
Amint visszatérsz, elkezdhetjük az előkészületeket.
Nem hagyhatjuk, hogy Isiás előbb nősüljön meg!
Mennem kell.
Üdvözöllek!
Királyném!
Kedves barátom!
A király visszatért a trónjára.
Mostantól a mágia és a boszorkányság csendben meglapul.
Veszélyes számodra, hogy Gibeában maradj.
-Tehát száműzöl? -Nem.
Nem. Ez nem büntetés.
Megvédem mindkettőnket.
Hálával tartozom neked.
A barátságodért
és a hallgatásodért.
Ha szükséged lesz rám…
Megtalállak.
A szobát már rendbe tették.
Megjavították a nyakláncodat.
Csak visszahoztam.
A hercegnőket szolgálod.
Foglalkozz velük!
Igenis!
Remélem, minden sarkot átnéztél, és nincsenek skorpiók.
Skorpiók?
Igen.
Alattomos lények.
A legkisebb résen is bekúsznak,
és várják a pillanatot, hogy lecsapjanak.
El kell taposnunk őket,
mielőtt kárt tennének.
Ez fáj.
A nép örömmel fogadná, akármelyik hercegnőt venné feleségül.
Miért nem vehet el engem?
A győzelem után is árulók ólálkodnak körülöttem.
Az óriásölőnek mellettem kell állnia.
Ő Isten bizalmának jelképe.
Én boldoggá tudnám tenni.
Ez nem arról szól, hogy boldoggá tedd.
Azzá a férfivé kell válnia, akire szükségem van.
Aki az én akaratomat szolgálja.
-De atyám, én… -Mikál!
Szeretetem határtalan irántad…
de a nővérednek igaza van.
Ő a jobb választás.
Meráb kérte ezt tőled?
Igen.
Ez szolgálja legjobban népünk érdekét.
Mikál!
-Meráb! -Mikál!
Nem csak a férfiak törnek magasra.
Hanem a kicsinyes nővérek is.
Milyen messze van Dán?
Kényelmetlen a lovaglás, testvérem?
Szerezhetünk neked egy szamarat is.
Vagy gyalogolj!
A testvéred nem tudja jól leplezni az irigységét.
Nem akartam a parancsnoka lenni.
De szeretném, ha méltónak tartana rá.
Ne tőlük várd azt,
amit magadban kell megtalálnod.
Te tudod, milyen messze vagyunk még?
Utat Izrael hercegeinek,
Jonatánnak és Isiásnak!
Mi járatban vagytok?
Az uradhoz, a Dánbéli Jáírhoz jöttünk.
Nincs itt.
Az erdőben van.
Bármi is történik, légy türelmes!
Mikor nem voltam az?
Dánbéli Jáír!
Hallottam, a kutya megint elszabadult.
A lábam elé akarsz borulni?
A királyod parancsára vagyunk itt.
Akinek a felesége száműzte a fiát, mert vétett a házam ellen?
És mégis itt van.
Beszélni szeretnénk veled.
Mi nem beszélgetünk.
-Mi vadászunk. -Mire?
Vaddisznóra.
Az tisztátalan állat.
Te hivatkozol a törvényre,
a törvényszegő fivéred mellett?
Nem mi esszük meg.
Hanem a filiszteusok.
Fémet adnak érte cserébe.
Testvérem!
Felajánlom azt, amit kértél.
A két ház házasság általi szövetségét.
Nem.
Nem akarlak megszabadítani a szégyenedtől.
Ne fordíts hátat a hercegednek!
Talán beszélhetnék Dinával.
Hogy mit gondol erről.
Mit számít, hogy mit gondol?
Nagy utat tettetek meg mindhiába.
Jobb, ha indultok.
Te vagy az óriásgyilkos?
Óriásölőnek hívják.
Igen, én vagyok Dávid.
És olyan gyorsan bánsz a karddal is, mint a parittyával?
Egy módon derülhet ki.
Gyere velem!
Nem vadászom tisztátalan állatra.
Jól van.
De gyalogolni tudsz, nem?
Gyere!
Vadásszunk!
Csendesen!
A vaddisznók ravasz állatok,
és veszélyesek is, ha sarokba szorítják őket.
Mint a király.
Az én pengém végzett vele!
Dina, előkelő vendégeink érkeztek.
Azért jött, hogy megkérje a kezed.
Nem emlékszel rám?
A király győzelmet aratott.
Akik nem álltak mellette a nehéz időkben,
most megfizetnek érte.
Fenyegetsz engem?
Egy lehetőséget kínálunk.
Isiás és Dina házassága mindkét fél számára előnyös lehet.
Háború után egy királynak adósságai vannak.
Ki másra számíthatna, ha nem a leggazdagabb úrra?
Az édesanyád mégis
megsértett engem.
Amit már megbánt.
Biztos lehetsz benne.
És te, óriásölő?
Milyen bölcsességgel tudsz szolgálni?
A sértettségről beszéltél.
Nekem is ismerős érzés.
Egész életemben mások akarták megmondani, mennyit érek.
De erőt merítettem a szavaikból,
nem hagytam, hogy megsebezzenek.
Felülemelkedem rajtuk.
Szépen mondtad.
Elutasíthatod az ajánlatot, de nem nyersz vele semmit.
Vagy megmutathatod az erődet, és meglátod, mit nyerhetsz vele.
A haszon sok sebet begyógyít.
Kereskedőkhöz méltóan beszélsz.
Csak óvatosan!
Már most nagyobb vezető, mint gondolná.
Ügyesen bánsz vele.
Egy nőhöz képest?
Bárkihez képest.
Te nem ünnepelsz?
Te ejtetted el a vadat.
Apám nem így meséli.
Sajnálom, Dina…
hogy szégyent hoztam rád.
Vigyázz, Isiás!
Ma már kibeleztem egy disznót.
Hallottam, hogy bánt veled az apád.
Fiút akart, nem engem.
Én vagyok a kudarcainak az élő példája.
Ebben hasonlítunk.
Talán változtathatnánk ezen.
Nem megyek hozzád, hogy kibújhass Mózes törvénye alól.
Mindkettőnknek menekvés lenne.
Nem kedvelsz engem. Megértelek.
Egy házasságnak nem kell a szerelemről szólnia.
Hajolj közelebb, édes herceg!
Dina!
Esélyt adok arra, hogy kiszabadulj innen.
Fogadd el!
Nem fogok örököst szülni.
Egy saját lovat akarok
és a király engedélyét, hogy kedvemre vadászhassak.
Ezek a feltételeim.
Természetesen.
És Isiás!
Nem fogom tettetni, hogy szeretlek.
Nem vagyok képes rá.
Ábner!
Hát ide jutottunk?
Bárcsak lenne más megoldás!
Te is a király nevében ölsz.
Céltalan haragjának eszköze vagy.
Esküt tettem.
Rokonok vagyunk.
A család többet ér az eskünél.
Valaha nemes voltál.
Kérlek, Ábner!
El kell tűnnöd innen.
Hagyd el Izraelt!
Ne szólj erről senkinek, különben megöllek!
Menj!
Ég veled!
Tölts még!
Már nincs semmi, amit még elvehetnél tőlem, nővérem.
Majd én. Köszönöm.
Hol van apád?
Nem tudom.
Bárcsak megkönnyíthetném a dolgot neked!
De…
vannak kötelezettségeink.
Anyám, kérlek!
Nem kell, hogy te is azt mondd, hogy lépjek túl ezen.
Itt sokkal többről van szó.
Láttad apádat a csata előtt?
Hogy mennyire szenvedett?
A kínjainak egy részét te okoztad.
Mágiával, boszorkánysággal.
Csendesebben!
Törvénytelen volt.
De te elintézted, hogy ne legyen az.
Hol hallottál erről?
Akhimélek…
Hagyj magunkra!
Soha többé nem beszélhetsz erről senkinek!
Tudom, mit tettél!
Szegény Akhiméleknek fel kellett jegyeznie bűneidet.
Egy nap majd megtudod, hogy milyen érzés
szörnyű döntéseket hozni azért, hogy megmenthesd azokat, akiket szeretsz.
Fontos neked a család?
Hát persze!
Akkor tiszteld az apád döntését…
és felejtsd el Dávidot!
Jól van.
Ügyes voltál, Dávid.
Jáír nemet mondott volna nélküled.
-Csak az igazat mondtam. -Nem.
Te egy másik lehetőséget ajánlottál. Találtál egy középutat.
Ezt anyámtól tanultam. Ő nagyon türelmes asszony volt.
Talán, de van benned valami, amit nem lehet tanítani.
Elszántság.
A katonák anélkül is követik a parancsot, hogy tisztelnék a vezetőjüket.
De ha meg tudod győzni őket arról,
hogy az ő ügyükért is kész lennél meghalni,
követni fognak a pokol tüzébe is.
Azt hittem, csak ketten fogunk
reggelizni.
Azt mondtuk, nincs több titok.
Te mégis levetted a pecsétgyűrűmet, miközben szenvedtem,
és megváltoztattad a törvényt nélkülem.
Nem tehettem mást.
Téged óvtalak.
Mondtam, hogy ne hazudj többé!
És mégis megtetted.
Azt hitted, hogy senki sem mondja el az igazságot nekem.
Mégis volt itt egy skorpió.
Saul!
Hibáztam.
Ez bánt nekem.
Nem jössz velünk a tabernákulumba.
Itt maradsz a palotában, és átgondolod, hogy folytatod tovább.
Sok veszéllyel álltam már szemben,
de nem hittem, hogy te is az leszel.
-Saul! -Menj!
Most azonnal!
Kezia!
Te itt maradsz!
Mi a baj?
Miért nincsenek az őrök a helyükön?
Fegyverbe!
Abi! Tartsd meg!
Jonatán!
Lődd le!
Valami történt.
Hercegnő, gyógyító vagyok, Sára. Tudok segíteni.
Mikál, segíts!
Jól van.
Sára!
Megsebesültél?
Ezúttal nem.
Akkor segíts!
Gyere!
Ki merészelné megtámadni a királyi kíséretet?
Nem a filiszteusok voltak.
Rablók lehettek.
Mit akartak?
Megölni a herceget?
Kirabolni az ország egyik leggazdagabb urát.
Akármit is akartak, elérték. Jáír meghalt.
Akkor Isiás vádlója halott.
Válaszokat akarok.
Különben Jáír szövetségesei azt hiszik, nekem is közöm volt ehhez.
-Menj! -Igenis!
Királyom, egy szóra!
Kérlek! Ne kérd újra, hogy elvehesd Mikált!
Nem, királyom, mást kérnék tőled.
Ha a családod tagja leszek,
adj nekem egy kis időt!
Szeretném ha apám is itt lenne, hogy áldását adja a frigyre.
De a családom még mindig gyászolja Nátánáél halálát.
Tisztelettel fognak rá emlékezni.
És tudom azt is,
hogy Mikál és Meráb nem ugyanúgy
látják ezt a frigyet.
Időt kell adnunk nekik, hogy elfogadják bölcs döntésedet.
Nekem pedig idő kell,
hogy olyan parancsnok és herceg legyek, aki méltó hozzád.
Jáírt el tudtad bűvölni.
Velem nem lesz könnyű dolgod.
Tekintsd ezt egyezségnek!
Egy középútnak.
Amit kérek, méltányos és emberséges.
Egy nagy király is ilyen.
Hát legyen!
Mindenki érdekében várjunk még az esküvővel.
Köszönöm, királyom!
De azt ugye tudod,
hogy rengeteget kell tanulnod?
Az anyámé volt.
Ne mondd el senkinek!
Tökéletes.
Magatokra hagylak.
Köszönöm.
Dina!
Ülj ide!
Sajnálom, hogy nem tudtuk megvédeni apádat.
De a halála után
nem leszel biztonságban.
Nincs férfi örököse, és a nemesek
átveszik az irányítást.
Egy nemes sincs köztük.
Te könnyű préda lennél.
Nem olyan könnyű, ezt ők is tudják.
Dina, egy óriás is elesett egy gyengébb ember keze által.
Itt kell maradnod.
A király hamar megun majd. Nem tartozik nekem semmivel.
Egy halott nemes lányának? Nem.
De egy herceg feleségének?
Nincs szükségem a jótékonyságodra.
Nincs.
Ennél többről van szó.
Felkeltetted…
az érdeklődésem.
Tudod…
aznap este nem háltál velem.
Részeg voltál.
Fűtött a vágy.
De elaludtál mellettem.
De apád egész végig ezt állította.
Mert elhitte, hogy így történt,
pedig mondtam neki, hogy nem.
Lehetőséget adtál neki, hogy elküldhessen, és zsarolja a királyt.
Isiás!
Nem vagy az adósom.
Várj!
Tartozunk magunknak annyival,
hogy többek legyünk, mint amennyire tartanak.
Együtt újrakezdhetjük.
Holnap egybekelünk.
Jelen körülmények közt
nincs szükségünk ceremóniára.
Ezt ajánlom neked.
Segíthetek?
Most forraltam fel. Tisztább.
Szépen gyógyul.
Egy kiváló gyógyító ápolt.
Mesélj róla!
Okos, de makacs.
Még nem látják, milyen értékes.
Gyönyörű.
-Szeretnék vele találkozni. -Az jó lenne.
Miért döntöttél úgy, hogy idejössz?
A bátyád küldött követeket és ajándékokat a nevedben.
Hajthatatlan.
De az igazat megvallva
tudni akartam, meggyógyult-e a sebed.
Gondoltam, megnézem magam.
Állj fel!
Meggyógyult.
Többé-kevésbé.
Nem teljesen.
Ahhoz több idő kell majd.
Lassan gyógyulok.
Állandó ápolásra van szükségem.
A könyörtelen harcos.
A királyhoz jöttem.
Mit akarsz a királytól?
Információt kínálok neki a kegyelméért cserébe.
Állj félre!
Lázadást próbáltál szítani a csatamezőn, te áruló.
Bármit is akarnál mondani a királynak, előbb nekem kell elmondanod.
Királyom!
Adriel fontos hírt hozott.
Királyom!
Letérdelek eléd, és a kegyelmedért esedezem.
Királyom!
Kérlek, ne!
Jól tudod, mi a büntetése az árulóknak.
És ha olyat tudok, ami a hűségemet bizonyítja?
Mit tudsz?
Láttam, amikor Sámuel Betlehembe jött.
Tudom, kinek a házában járt.
Királyom!
Tudom, hogy kit kent fel.
A feliratot fordította: Usztics Anna
Kreatív supervisor Julia Bekesne Hegy t.